Judizioaren Atea

Judizioaren Atea Tuterako katedraleko fatxada nagusiko eliz ataria da, Azken judizioa gaitzat duena, eta mendebaldera ematen duena. Elizak dituen beste bi eliz atariak baino berriagoa da (hegoaldeko Birjinaren Atea eta iparraldeko Santa Mariaren Atea).

 Deskribapena 
Atariaren egitura arku zorrotzekoa da (oso zorrotza ere ez), eta zortzi arkibolta ditu beste hainbeste atezango txikiren gainean. XII. mende bukaerakoa edo XIII.aren hasierakoa da. Arkiboltetan eta kapiteletan dituen eskulturei esker, atari hori da Nafarroako arte erromanikoaren erakusgarri bikainetako bat. 

Arkiboltetako giltzarrietan hainbat irudi ditu, ezkerrean 52 dobela ditu dohatsuen eta berpiztuen irudiekin; eskuinean, berriz, 53 dobela ditu kondenatuen eta beren bekatuen irudiekin. Barrualdeko arkibolta aingeru-bikotez apainduta dago.

Kapitel guztietan Bibliako gertakizunak daude irudikatuta. Tinpanoa apaindu gabe du baina izan zezakeen bere garaian. Badira aingeru baten eta gizonezko batzuen irudiak dituzten bi kapitel oso hondatuak ere. Landare-irudiz apaindutako kapiteletako batek zerikusi handia du katedraleko kapitel zaharrenekin, eta Kristoren bizitzako gertaldiak irudikatzen dituztenak katedraleko klaustrokoen oso antzekoak dira eitez eta itxuraz. Baliteke kapitel horiek landu zituzten maisuak  katedraleko klaustrokoak berak izatea.

Atariko iruditeria horrek guztiak, azken batean, Gizadiaren historia irudikatzen du, eliza mozarabiar haren antolamenduari jarraiki. Estalki gisa kanoi-erdiko ganga puntadun bat du, arku laukizuzenen gainean; arku horiek zutabeak dituzte euskarri. Zutabe horietako kapiteletan, hosto- eta landare-irudiz apaindutako bitan izan ezik, Kristoren bizitzako gertaldiak daude irudikatuta.

erdian|thumb|800x800px|Izan zezakeen itxura polikromatua, Blanca Aldanondo eta Diego Karasusanek berregina.

 Erreferentziak 

 Kanpo estekak 

Kategoria:Tuterako katedrala
Kategoria:Euskal Herriko eliz atariak
Kategoria:Eliz atari gotikoak